Diari Oficial de la Generalitat Valenciana


Sumari del DOGV 475, del 27-11-1986 (1986/807629)

DECRET 132/1986, de 10 de novembre, del Consell de la Generalitat Valenciana pel qual se suspen la vigència del Pla General Comarçal Ribera Baixa.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/11/10/132/dof/vci/html**

### Dades del document

Número de DOGV
:   475

Data del DOGV
:   27-11-1986

Secció del DOGV
:   DISPOSICIONS GENERALS

Número del document
:   1986/807629


Data del document
:   10-11-1986

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Decret 132/1986, de 10 de novembre, del Consell de la Generalitat Valenciana, pel qual se suspén la vigéncia del Pla General Comarcal Ribera Baixa.  
L'article 51 del Text Refós de la Llei del Sòl, de 9 d'abril de 1976, preveu la possibilitat de suspendre la vigència dels Plans per procedir-ne a la revisió.   
El Pla General Comarcal de la Ribera Baixa, aprovat definitivament per Ordre Ministerial de 30 de juny de 1.979, requereix la seua revisió tant per l'alteració de les circumstàncies tingudes en compte en la seua redacció i el consegüent desfasament entre les seues determinacions i la realitat actual dels Municipis, com per haver complit el termini previst en l'article 158 del Reglament de Planejament per a la revisió dels programes dels Plans.   
Per tot això, els Ajuntaments dels Municipis afectats han sol·licitat amb unanimitat la revisió del Pla General en l'àmbit dels seus termes municipals, amb la suspensió prèvia de la vigència del Pla Comarcal.   
Ateses aquestes circumstàncies, i en virtut del major respecte a l'autonomia municipal, consagrada en la Llei 7/1985, de 2 d'abril, Reguladora de les Bases de Règim Local, resulta aconsellable de facilitar la via jurídica adequada perquè cada un dels Municipis afectats procedesca a la Revisió del Pla General de la Comarca de la Ribera Baixa, en l'àmbit dels termes respectius.   
En atenció d'aquests motius, a proposta del Conseller d'Obres Públiques, Urbanisme i Transports, oït l'Organ Consultiu Superior de Planejament i Urbanisme i amb la deliberació prèvia del Consell de la Generalitat Valenciana, en reunió del dia 10 de novembre de 1986,   
DECRETE:   
Article primer  
Se suspén la vigència del Pla Comarcal d'Ordenació Urbana Ribera Baixa per termini d'un any, en tot el seu àmbit, per procedir-ne a la revisió.   
Article segon  
Els Ajuntaments dels diversos Municipis inclosos en l'àmbit del susdit Pla Comarcal formularan els Projectes de Revisió del Pla en l'àmbit dels seus termes respectius, havent de procedir-ne a l'aprovació inicial en el termini d'un any des de l'entrada en vigor d'aquest Decret.   
Els Projectes de Revisió hauran de respectar les determinacions territorials contingudes en el Pla Comarcal la vigència del qual se suspén, que no podran ser alterades sense acord dels Organismes oficials interessats i de forma coordinada entre els Ajuntaments afectats.   
DISPOSICIONS FINALS  
Primera  
Es autoritzat el Conseller d'Obres Públiques, Urbanisme i Transports per a dictar totes les mesures que es consideren necessàries per al desplegament i l?aplicació d'aquest Decret.   
Segona  
El Conseller d'Obres Públiques, Urbanisme i Transports podrà prorrogar els terminis prevists en els articles primer i segon d'aquest Decret, si les circumstàncies particulars d'algun Municipi ho requereixen.   
Tercera  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.   
València, 10 de novembre de 1986.   
El President de la Generalitat,  
JOAN LERMA I BLASCO  
El Conseller d'Obres Públiques   
Urbanisme i Transports,   
RAFAEL BLASCO I CASTANY


Còpia Permalink ELI